รัฐบาลไทย-ข่าวทำเนียบรัฐบาล-รมว.พม. กำชับ จนท.เร่งช่วยเหลือเยียวยาจิตใจเด็กหญิงวัย 4 ขวบ และเด็กชายวัย 9 เดือน ที่เกิดปัญหาความรุนแรงในครอบครัว พ่อทำร้ายร่างแม่จนเสียชีวิต ที่ จ.เชียงใหม่ และนนทบุรี
วันอังคารที่ 30 พฤษภาคม 2560
รมว.พม. กําชับ จนท.เร่งช่วยเหลือเยียวยาจิตใจเด็กหญิงวัย 4 ขวบ และเด็กชายวัย 9 เดือน ที่เกิดปัญหาความรุนแรงในครอบครัว พ่อทําร้ายร่างแม่จนเสียชีวิต ที่ จ.เชียงใหม่ และนนทบุรี
รมว.พม. กําชับ จนท.เร่งช่วยเหลือเยียวยาจิตใจเด็กหญิงวัย 4 ขวบ และเด็กชายวัย 9 เดือน ที่เกิดปัญหาความรุนแรงในครอบครัว พ่อทําร้ายร่างแม่จนเสียชีวิต ที่ จ.เชียงใหม่ และนนทบุรี
วันนี้ (30 พ.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 639/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีหญิงวัย 45 ปี ถูกอดีตสามีวัย 38 ปี ใช้อาวุธมีดทําร้ายร่างกาย อย่างโหดเหี้ยมจนเสียชีวิต และลูกสาววัย 4 ขวบ ถูกลูกหลงได้รับบาดเจ็บศีรษะแตก สาเหตุจากพยายามง้อขอคืนดี แต่ไม่สําเร็จ ที่อําเภอสันทราย จังหวัดเชียงใหม่ และกรณีชายวัย 35 ปี ก่อเหตุใช้อาวุธปืนกระหน่ํายิงอดีตภรรยา วัย 30 ปี พร้อมเพื่อนสาววัย 24 ปี จนเสียชีวิตอย่างโหดเหี้ยม ต่อหน้าลูกชายวัย 9 เดือน สาเหตุจากฝ่ายหญิงจับได้ว่า ฝ่ายชายมีครอบครัวอยู่แล้ว จึงขอเลิกรา แต่ฝ่ายชายไม่ยินยอม ที่อําเภอไทรน้อย จังหวัดนนทบุรี นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.เชียงใหม่ และ พมจ.นนทบุรี และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ พร้อมเร่งเยียวยาฟื้นฟูสภาพจิตใจของเด็กทั้ง 2 คนและครอบครัวอย่างใกล้ชิดโดยด่วน อีกทั้ง ร่วมกันหาแนวทาง การช่วยเหลือในระยะยาวต่อไป ทั้งนี้ สําหรับทั้ง 2 กรณีดังกล่าว ถือเป็นปัญหาความรุนแรงในครอบครัวที่รุนแรง จึงขอฝากให้ทุกครอบครัวในสังคม หากเกิดปัญหาความไม่เข้าใจกัน ควรหาทางออกด้วยการพูดคุย ปรับความเข้าใจ สร้างสัมพันธภาพอันดี และไม่ใช้ความรุนแรงในการตัดสินปัญหา
พลตํารวจเอก อดุลย์กล่าวเพิ่มเติมว่า สําหรับกรณีหญิงชราวัย 70 ปี ป่วยเป็นโรคอัมพฤกษ์ครึ่งซีก แต่ต้องรับภาระเลี้ยงดูลูกสาววัย 34 ปี ที่ป่วยพิการทางสมอง อีกทั้งเคยถูกข่มขืนกระทําชําเราจนตั้งครรภ์ และถูกคู่กรณี หลอกให้ยอมความ ซึ่งปัจจุบันคลอดลูกเป็นเด็กหญิงวัย 3 ขวบแล้ว ทั้ง 3 ชีวิต อาศัยในบ้านสภาพเก่าใกล้ผุพัง ไม่มีน้ําประปาใช้ ต้องอาศัยตักน้ําจากในคลองข้างบ้านเพื่อใช้อุปโภคบริโภค ครอบครัวมีฐานะยากจน ที่อําเภอธัญบุรี จังหวัดปทุมธานี ตนได้กําชับให้พัฒนาสังคมและความมั่นคงของมนุษย์จังหวัดปทุมธานี (พมจ.ปทุมธานี) เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้น ตามภารกิจด้านเด็ก คนพิการ และผู้สูงอายุ ของกระทรวงการพัฒนาสังคมฯ และมอบสิ่งของเครื่องใช้ที่จําเป็น นอกจากนี้ ให้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ที่ป่วยอย่างต่อเนื่อง การศึกษาของเด็กหญิงในระยะยาว และการปรับปรุงซ่อมแซมที่อยู่อาศัยให้มีสภาพแข็งแรง มั่นคง ถูกสุขลักษณะ และเหมาะสมสําหรับการใช้ชีวิตประจําวัน พร้อมให้คําแนะนําปรึกษาในเรื่องการส่งเสริมอาชีพและทุนประกอบอาชีพสําหรับคนพิการ จากกองทุนส่งเสริมและพัฒนาคุณภาพชีวิตคนพิการของกรมส่งเสริมและพัฒนาคุณภาพชีวิตคนพิการ (พก.) เพื่อสร้างรายได้ที่เพียงพอและมั่นคงในระยะยาว สามารถเลี้ยงดูครอบครัวได้